Fateh Təkkə

**Fateh Təkkə** (d. 9 sentyabr 1977, Körpübaşı, Trabzon) — *Fateh Sultan* ləqəbi ilə də məşhur olan Türkiyəli məşqçi və keçmiş futbolçu. Hal-hazırda ölkəsində İstanbulspor klubunun baş məşqçisidir.

## Klub karyerası

### Türkiyə karyerası
Fateh Trabzon əyalətindəki kiçik Körpübaşı şəhərində anadan olub. 1994-cü ildə bölgənin əsas komandası olan Trabzonspora qatıldı. İlk komandada meydana çıxmağa başlayanda hələ yeniyetmə idi. 1994-1997 illəri arasında oynadığı 45 matçda 6 qol vurdu. 1997-1998 mövsümünün əvvəlində 24 matçda 8 qol vurduğu İzmirin Altay klubuna icarəyə verildi. Qalatasaraya 4-5 hesabı ilə məğlub olduqları oyunda het-trik etdi. Ancaq bir neçə həftə sonra oynana matçda ayağı sınan Fateh altı ay yaşıl meydanlardan kənarda qaldı. Trabzonspora qayıtdıqdan sonra Təkkə 2000-ci ilin yayında Qaziantepspora transfer olunmadan əvvəl 38 oyun keçirdi və 6 qol vurdu. Elə bu dövrdə o, ilk dəfə Türkiyə milli futbol komandasının heyətinə çağırıldı.

2002-ci ildə Təkkə yenidən Trabzonspora qayıtdı və kapitanlıq sarğısı ona verildi. Bu karyerasının zirvəsinə çatdığı vaxtlar idi. 2004-05 mövsümündə o, 31 qolla liqanın ən çox qol vuran oyunçusundan 7 qol qabaqda və Qızıl Buts mükafatı uğrunda ikinci oldu. Trabzonsporla  birgə ardıcıl iki mövsüm Türkiyə kubokunu qazandı.

### Rusiya karyerası
2006-cı ilin iyul ayında Sankt-Peterburqun Zenit klubu ilə müqavilə bağladı. 6 Avqust 2006-cı ildə Şinnik Yaroslavlla oyunda debüt edən Təkkə klubdakı ilk oyununda komandası 1-0 hesabı ilə qalib gələrkən komandasının yeganə qolunu vurdu. UEFA Kubokunun qrup mərhələsində Larissa komandasını 3-2 hesabı ilə məğlub etdikləri oyunda da komandasının qələbə qolunu vurdu. 2008-ci ildə UEFA kubokunun finalında Qlazqo Reyncers üzərində qazanılan qələbədə ikinci qolun ötürməsini verdi. 21 oktyabr 2008-ci ildə Fateh UEFA Çempionlar Liqasında BATE Borisovla 1-1 hesablı heç-heçədə də fərqləndi. 3 Fevral 2010-cu ildə Təkkə Rubin Kazan ilə üç illik müqavilə imzaladı. Beşiktaşa keçərək Türkiyəyə qayıtmaq qərarına gəlməzdən əvvəl yalnız beş oyun keçirdi.

### Türkiyəyə qayıdışı
1 sentyabr 2010-cu ildə Təkkə Beşiktaşla iki illik müqavilə imzaladı. Ancaq 2010-11 transfer pəncərəsində Ankaragücünə göndərilməmişdən əvvəl cəmi iki oyun oynaya bildi. Burda da çıxış etdiyi 5 qarşılaşmada üç qol vurdu. 2011-ci ilin yay transfer mövsümünün tanıtımında Orduspor Təkkəni Ankaragücüdən satın aldıqlarını açıqladı. Ona burda 23 nömrəli forma və kapitanlıq sarğısı verildi. Bu klubda da futbolçu karyerasını bitirdikdən sonra məşqçiliyə başladı.

## Beynəlxalq karyerası
Fateh müxtəlif vaxtlarda Türkiyə U-15, Türkiyə U-16, Türkiyə U-17, Türkiyə U-18, Türkiyə U-21 yığmalarında, 1998-2007-ci illərdə isə əsas komandada - Türkiyə milli futbol komandasının heyətində çıxış etmişdir. Türkiyə U-16 komandası ilə 1994-cü ildə keçirilən Futbol üzrə 17 yaşadək Avropa Çempionatında qalib olmuşdur. Əsas millidə isə 25 oyunda 9 dəfə fərqləndi.

## Karyera statistikası

### [[Türkiyə milli futbol komandası]]nın heyətində vurduğu qollar

## Uğurları

### Futbolçu olaraq
**[[Türkiyə U-16 milli futbol komandası]]**
* Futbol üzrə 17 yaşadək Avropa Çempionatı: 1994 

**[[Trabzonspor FK|Trabzonspor]]**
* Türkiyə 1. Futbol Liqası: 1994-1995 , 1995-1996 , 2003-2004 , 2004-2005 ,
* Futbol üzrə Türkiyə Kuboku: 1994-1995 , 1996-1997 , 2002-2003 , 2003-2004 
* Prezident Kuboku: 1995-1996 

**[[Zenit Sankt-Peterburq FK|Zenit Sankt-Peterburq]]**
* Rusiya Premyer Liqası: 2007 
* Rusiya Super Kuboku: 2008 
* UEFA Kuboku: 2007-2008 
* UEFA Superkuboku: 2008 

**[[Rubin Kazan FK|Rubin Kazan]]**
* Rusiya Super Kuboku: 2010 

## İstinadlar